રાજસ્થાન અને મધ્યપ્રદેશ બંનેમાં આ પેટર્ન કોંગ્રેસમાં વધારે સ્પષ્ટપણે આ વખતે પણ દેખાઈ રહી છે. ભાજપ એ પેટર્નમાંથી બાકાત નથી. વસુંધરા રાજે સામે જબરો અસંતોષ છે. જશવંત સિંહના પુત્ર હાલમાં જ પક્ષ છોડીને ગયા. થોડા મહિના પહેલા એક જૂના ધારાસભ્ય જુદા થયા અને નોખો પક્ષ બનાવ્યો છે. પણ વર્તમાન સ્થિતિમાં ભાજપનું મોવડીમંડળ એટલું પાવરફૂલ બન્યું છે કે બળવાને દાબી દેવામાં આવે છે. ભારે વિરોધ છતાં રાજેનું રાજીનામું લેવાયું નથી. (વિરોધને કારણે કોઈનું રાજીનામું ના લેવું એ નરેન્દ્ર મોદીની પદ્ધતિ છે, જે સફળતાપૂર્વક ચાલી છે. હાલમાં તેમાં સંઘના કહેવાથી અપવાદ કરવો પડ્યો અને એમ. જે. અકબરનું રાજીનામું લેવું પડ્યું.)